14 એપ્રિલ, 2017ના રોજ સોનમે મુરલી પોડુવલ સાથે ઉટીમાં લગ્ન કર્યાં હતાં. નોંધનીય છે કે સોનમના પહેલા લગ્ન ડિરેક્ટર રાજીવ રાય સાથે 21 જાન્યુઆરી, 1991ના રોજ થયા હતાં. આશરે 25 વર્ષ સાથે રહ્યા પછી આ જોડીના ઓગસ્ટ 2016માં ડિવોર્સ થયા હતાં. સોનમ માત્ર 14 વર્ષે જ 1988માં આવેલી ફિલ્મ 'વિજય'માં બોલ્ડ સીન આપીને ચર્ચામાં આવી હતી. સોનમ અને મુરલીની મુલાકાત પુડ્ડુચેરીમાં થઇ હતી. જ્યારે સોનમ તેના પહેલા પતિ અને ફિલ્મમેકર રાજીવ રાયથી અલગ થઇ હતી ત્યારે મુરલીએ જ તેને સપોર્ટ કર્યો હતો. આ મુલાકાત પછી તેઓ એકબીજાની નજીક આવ્યા હતાં અને એકબીજા સાથે લગ્ન કરવાનો નિર્ણય કર્યો હતો. એક લિડિંગ વેબસાઇટને આપેલા ઇન્ટરવ્યુમાં તેણે એ પણ જણાવ્યું હતું કે તેના દીકરા ગૌરવ અને મુરલીનું બોન્ડિંગ પણ ખૂબ સારૂં છે.